./data/phi0474/phi018/phi0474.phi018.perseus-lat2.xml
ipsa autem patria, di immortales! dici vix				potest quid caritatis, quid voluptatis habeat; quae species				Italiae, quae celebritas oppidorum, quae forma regionum, qui agri, quae fruges, quae				pulchritudo urbis, quae humanitas civium, quae rei publicae dignitas, quae vestra				maiestas! quibus ego omnibus antea rebus sic fruebar ut nemo magis; sed				tamquam bona valetudo iucundior est iis qui e gravi morbo recreati sunt quam qui numquam aegro corpore				fuerunt, sic haec omnia desiderata magis quam adsidue percepta delectant